
| ï LU . . . ; 
lì Rhaid colli'r plisgyn er mwyn enill 
| ' Pa beth yw marw, ond enaid cryf yn aden ; 

f tori A su yr aden ddeffry'r alaw ; 
Drwy blisgyn teneu daearoldeb, Ar ol cael beddrod a thragwyddol 
' I chwareu edyn yn anfarwol dlysni “ wybren 


Awyrgylch laswen tragwyddoldeb. Daw'r gan—aiff hono byth yn 
u  ddistaw.—Ben Bowen. 

cwyn AO 


Ymdawelaf mae dwylo—Duw ei hun, 
Danaf ym mhob cyffro; 
Yn nwfn swyn ei fynwes O: 
Caflonydd: caf lei huno. 
—Ben Bowen. 








EMYNAU. 

















ABERGELE. 


OR ddedwydd yw y rhai, trwy ffydd 
Sy'n myn'd o blith y byw ; 
Eu henwau'n perarogli sydd, 
A'u hun, mor dawel yw ! 


Ar ol eu holl fliLderau dwys, 
Gorphwyso maent mewn hedd, 

Yn mhell o swn y byd a'i bwys, 
Heb boen, yn llwch y bedd. 


Llais un gorthrymydd byth ni ddaw 
I'w deffro i wylaw mwy, 

Na phrofedigaeth lem, na chroes— 
Un loes ni theimlant hwy. 


TANYGCASTELL. 


ISGWYL pethau gwych i ddyfod, 
Croes i hyny maent yn dod ; 

Meddwl 'fory daw gorfoledd, 

'Fory'r tristwch mwya' erioed ; 
Meddwl byw, ac eto marw 

Yw'r lleferydd dan fy mron: 
Bob yn ronyn, mi ro'f ffarwel— 

Ffarwel glan i'r ddaear hon. 


Tragwyddoldeb! mawr yw d'enw, 
Ti mae'n ddiau yw fy lle; 
Huriwr un diwrnod ydwyf, 
Fry mae'm cartref yn y ne” : 
Mae'm diwrnod bron a gorphen, 
Mae fy haul bron myn'd i lawr ; 
Mae pob awel yn fy chwythu 
Tua'r tragwyddoldeb mawr. 





LAUSANNE. 


M AE 'nghyfeillion adre'n myned, 
UN O fy mlaen, o un i un, 
Gan fy ngadael yn amddifad, 

Fel pererin wrtho'i hun. 


Wedi dianc uwch gelynion, 
Croesau, a gofidiau fyrdd, 

Maent hwy'n awr yn gwisgo'r goron, 
Ac yn cario'r palmwydd gwyrdd. 


Byddaf yn dychmygu, weithiau, 
Fry eu gwel'd yn Salem lân, 

Ac y clywaf, ar rai prydiau, 
Adsain odlau per eu cân. 


Ond mae'r amser bron a dyfod 
Y caf uno gyda hwy, 

Yn un peraidd gor diddarfod, 
Uwch law ofn ymadael mwy. 


ALEXANDER. 


! ANFEIDROL rym y cariad, 
Anorchfygol ydyw'r 9ras ; 

Digyfnewid yw'r addewid, 

Bery byth o hyn i maes; 
Hon yw'm hangor ar y cefnfor, 

Na chyfnewid meddwl Duw ; 
Fe addawodd na chawn farw, 

Yn nghlwyfau'r Oen y cawn i fyw. 


Yn y dyfroedd mawr a'r tonau, 
Nid oes neb a ddeil fy mhen 
Ond fy anwyl Briod Iesu, 
A fu farw ar y pren ; 
Cyfaill yw yn afon angeu, 
Ddeil fy mhen i uwch y don : 
Golwg arno wna i mi ganu 
Yn yr afon ddofn hon. 







































ST. GARMON. 


WEL uwchlaw cymylau amser, 
Ofy enaid! gwêl y tir, I 

Lle mae'r awel fyth yn dyner, t, 
Lle mae'r wybren fyth yn glir : | 
Hapus dyrfa! | 
Sydd yn nofio yn Ei hedd. | 


Ynddi tardd ffynhonau bywyd, 
Trwyddi llif afonydd hedd, 
I ddyfrhau ei broydd hyfryd, | 
Ac i anfarwoli ei gwedd: | 
Iachawdwriaeth 
Ar ei glan anedlir mwy. 


Troir awelon glyn marwolaeth 
Oll yn hedd tu yma i'r fan, 
Try holl ocheneidiau hiraeth | 
Yn anthemau ar y lan ; ij 
Syrth y deigryn 
Olaf i'r Iorddonen ddu! " 


Nid oes yno neb yn wylo, li 
Yno nid oes neb yn brudd, Ub 
Troir yn fêl y wermod yno i 
Yno rhoir y caeth yn rhydd; 
Hapus dyrfa 
Sydd a'u trigfa yno mwy. 


EBENEZER. 


B'r unwaith mi ddyrchafaf 
Un ochenaid tua'r nef, 

Ac a wylaf ddagrau'n hidyl 
Am Ei bresennoldeb Ef; 

Pwy a wyr na wrendy clustiau 
'R Hwn a greodd ddae'r anen, 

Ac na ddaw fy nymuniadau 
Tyist, hiraethlawn, oll i ben. 





John Davies, Argraff ydd, Ystrad. 


